|  |  |  |
| --- | --- | --- |
|  | Έστω το σύνολο νοικοκυριών στα μεγάλα χωριά (άνω των 1000 κατοίκων) της Μακεδονίας. Θέλουμε να μελετήσουμε τον (μέσο ημερήσιο) χρόνο που περιηγούνται αθροιστικά τα μέλη κάθε νοικοκυριού στο διαδίκτυο. | ΤΥΧΑΙΑ ΔΕΙΓΜΑΤΟΛΗΨΙΑ ΟΜΑΔΩΝ |
|  | Έστω οι νέοι 17-25 ετών μιας πόλης. Ερευνάται ο αγαπημένος προορισμός διακοπών (π.χ. νησί). | **ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ (αν θεωρήσουμε ότι υπάρχουν διαφοροποιήσεις ανάλογα με το φύλο ή την οικονομική κατάσταση, διαφορετικά …)**  **ΑΠΛΗ ΤΥΧΑΙΑ ΔΕΙΓΜΑΤΟΛΗΨΙΑ** |
|  | Ερευνάται σε ποια Τμήματα του ΑΠΘ (έστω 50 σε πλήθος) υπάρχει έστω μία αίθουσα Η/Υ (ή ο αριθμός αιθουσών Η/Υ). | **ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ (αν θεωρήσουμε ότι υπάρχουν διαφοροποιήσεις ανάλογα π.χ. με το τμήμα: Πληροφορική – Αγγλική φιλολογία, διαφορετικά …)**  **ΑΠΛΗ ΤΥΧΑΙΑ ΔΕΙΓΜΑΤΟΛΗΨΙΑ** |
|  | Έστω το σύνολο θεατών που θα παρακολουθήσει μια συγκεκριμένη ταινία στον κινηματογράφο **στις 3 εβδομάδες που πρόκειται να προβληθεί αυτή**. Θα πρέπει να ερευνηθεί η ηλικία τους ή/και το φύλο τους. | ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ (αν γίνει κατά την έξοδό τους) |
|  | Έστω το σύνολο των οδηγών μιας περιοχής (500 σε πλήθος). Ερευνάται η ηλικία στην οποία έχουν βγάλει δίπλωμα. | ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω το σύνολο των πελατισσών ενός συγκεκριμένου καταστήματος Hondos Center (κατάστημα με καλλυντικά!). Ερευνάται η αγαπημένη κρέμα νυκτός! | ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ |
|  | Ερευνάται με δημοσκόπηση το πιθανό αποτέλεσμα στις εκλογές, με βάση το σύνολο ψηφοφόρων της χώρας. | ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω το σύνολο των μονοκατοικιών στα νησιά του Αιγαίου. Θέλουμε να μελετήσουμε τη χρήση συστήματος συναγερμού στα εν λόγω σπίτια. | ΤΥΧΑΙΑ ΔΕΙΓΜΑΤΟΛΗΨΙΑ ΟΜΑΔΩΝ |
|  | Ερευνάται το πιθανό αποτέλεσμα στις εκλογές με exit polls. | **ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ (σε συνδυασμό με ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ)** |
|  | Έστω 30 γιατροί μιας μικρής κωμόπολης. Ερευνάται το πλήθος των επισκέψεων που πραγματοποιούν οι γιατροί σε σπίτια ασθενών την εβδομάδα. | **ΑΠΛΗ ΤΥΧΑΙΑ ΔΕΙΓΜΑΤΟΛΗΨΙΑ**  **ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ (αν ληφθούν υπόψη οι ειδικότητες των γιατρών)** |
|  | Έστω το σύνολο τηλεθεατών. Ερευνάται ποιο είναι το αγαπημένο τους τηλεοπτικό πρόγραμμα. | ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω το σύνολο των 800 (περίπου) αντρών - πελατών που κατά καιρούς επισκέπτονται ένα sports’ café. Ερευνάται ποιο είναι το αγαπημένο τους άθλημα. | ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω οι (85.000 περίπου) μαθητές-τριες λυκείου του νομού Αττικής. Το Υπουργείο Παιδείας επιθυμεί να προσδιορίσει το ποσοστό των μαθητών-τριών που έχουν κινητό (αλλά και το ποσοστό αυτών που το φέρνουν στο σχολείο). | ΤΥΧΑΙΑ ΔΕΙΓΜΑΤΟΛΗΨΙΑ ΟΜΑΔΩΝ |
|  | Έστω το σύνολο κατοίκων μιας περιοχής. Ερευνάται το αγαπημένο συγκρότημα-τραγουδιστής-στρια. | ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω τα 200 καταστήματα Mikel σε 46 πόλεις σε όλη την Ελλάδα. Το Γενικό χημείο του κράτους θέλει να ελέγξει δειγματοληπτικά τη σύσταση του καφέ που χρησιμοποιείται στα εν λόγω καταστήματα. | ΤΥΧΑΙΑ ΔΕΙΓΜΑΤΟΛΗΨΙΑ ΟΜΑΔΩΝ |
|  | Έστω το σύνολο των πελατών (γυναίκες 30 ως 50 ετών) ενός καταστήματος Vodafone. Ερευνώνται οι προτιμήσεις τους σχετικά με το πακέτο ομιλίας που θεωρούν καταλληλότερο. | ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω 90 παιδιά των τριών τμημάτων Α’ Δημοτικού ενός σχολείου. Ερευνάται ο αριθμός αυτών που έχουν (ή δεν έχουν) κάνει τα βασικά εμβόλια. | ΑΠΛΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω 100 σχολεία όλων των βαθμίδων μιας περιοχής. Ερευνάται το ποσοστό των παιδιών που απουσιάζουν από γρίπη μια συγκεκριμένη ημέρα. | ΑΠΛΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω το σύνολο αυτοκινήτων – οδηγών που προσέρχονται σε ένα βενζινάδικο για γέμισμα. Ερευνάται ποιο είδος καυσίμου προτιμούν οι οδηγοί. | ΣΥΣΤΗΜΑΤΙΚΑ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω 400 μαθητές ενός Δημοτικού σχολείου. Ερευνάται το ύψος τους. | ΣΤΡΩΜΑΤΟΠΟΙΗΜΕΝΗ ΤΥΧΑΙΑ ΔΕΙΓΜΑΤΟΛΗΨΙΑ |
|  | Έστω το σύνολο των «ασθενών» που προσέρχονται για αιματολογικές εξετάσεις στα νοσοκομεία της χώρας. Το Υπουργείο Υγείας επιθυμεί να ερευνήσει το αν τηρούν την απαίτηση να είναι νηστικοί πριν από τις εξετάσεις. | ΤΥΧΑΙΑ ΔΕΙΓΜΑΤΟΛΗΨΙΑ ΟΜΑΔΩΝ |